CELEX: 
Language: fi
Date: 2017-08-21 00:00:00
Title: KOMISSION DELEGOITU ASETUS (EU) …/…, delegoidun asetuksen (EU) 2016/1237 muuttamisesta siltä osin kuin on kyse todistusten osalta ilmoitettavien tietojen luonteesta ja tyypistä riisialalla

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Yhteisen maatalouspolitiikan (YMP) vuoden 2013 uudistuksessa vahvistettiin, että maatalousalan tuonti- ja vientitodistusten järjestelmää kauppavirtojen seurantavälineenä olisi edelleen sovellettava ja että kauppavirtojen seuranta, joka on ensisijaisesti hallinnointiin liittyvä vaatimus, olisi hoidettava joustavasti.
            
            
               Näin ollen aikaisemmat todistuksia koskevat yleiset säännökset korvattiin uudistuksen jälkeen delegoidussa asetuksessa (EU) 2016/1237 ja täytäntöönpanoasetuksessa (EU) 2016/1239 säädetyillä ajan tasalle saatetuilla säännöksillä.
            
            
               Delegoidussa asetuksessa (EU) 2016/1237 vahvistetaan muun muassa luettelo tuotteista, joita koskee tuonti- ja/tai vientitodistusvelvoite, ja luetteloon sisältyy riisi. Lisäksi siinä säädetään niiden tietojen luonne ja tyyppi, jotka jäsenvaltioiden on toimitettava komissiolle. Jotta voitaisiin säilyttää [asetuksen (EY) N:o 1342/2003 16 artiklan 1 kohdan a alakohdan i alakohdan ja 16 artiklan 2 kohdan, jotka kumottiin asetuksen (EU) 2016/1237 11 artiklan 1 kohdan b alakohdalla, mukainen] nykyinen käytäntö ja hyödyntää todistusten avulla kerättyjä tietoja, asetuksessa (EU) 2016/1237 olisi, siltä osin kuin on kyse todistusten kattamia riisimääriä koskevista ilmoituksista, vahvistettava myös niiden tietojen luonne ja tyyppi, jotka jäsenvaltioiden on ilmoitettava.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Heinäkuun 2014 ja heinäkuun 2015 välisenä aikana keskusteltiin laajasti jäsenvaltioiden asiantuntijoiden kanssa tuolloin voimassa olleiden komission asetusten sisältämistä tuonti- ja vientitodistuksia koskevista säännöksistä ja esiin tulleista kysymyksistä. Niiden tuloksena annettiin delegoitu asetus (EU) 2016/1237 ja täytäntöönpanoasetus (EU) 2016/1239. Tässä luonnoksessa delegoiduksi säädökseksi ainoastaan yhdenmukaistetaan muodollisesti nykyinen käytäntö todistusten kattamia riisimääriä koskevien ilmoitusten osalta.
            
            
               Komissio keskusteli delegoitua asetusta koskevasta luonnoksesta jäsenvaltioiden nimeämien asiantuntijoiden kanssa yhteisen markkinajärjestelyn asiantuntijaryhmässä ja otti huomioon esitetyt mielipiteet ja näkökannat.
            
            
               Euroopan parlamentin asiantuntijoille annettiin tieto näistä keskusteluista, ja heidät kutsuttiin kokouksiin. Lisäksi delegoidun asetuksen luonnokseen sovellettiin palautemekanismia.
            
            
               Palautemekanismin puitteissa järjestetty delegoidun asetuksen luonnosta koskeva julkinen kuuleminen oli käynnissä neljän viikon ajan (6.6.2017 – 4.7.2017), eikä tänä aikana saatu yhtään vastausta.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Delegoidulla säädöksellä täydennetään asetusta (EU) N:o 1308/2013 tuonti- ja vientitodistusten osalta. Perussäädöksessä siirretään komissiolle valta antaa delegoituja säädöksiä ilmoitettavien tietojen luonteesta ja tyypistä (223 artiklan 2 kohdan a alakohta).
            
            
               Delegoidussa säädöksessä vahvistetaan pitkäaikainen käytäntö siltä osin kuin on kyse jäsenvaltioiden komissiolle tekemistä ilmoituksista, jotka koskevat lisenssien kattamia riisimääriä.
            
            
               Delegoidulla säädöksellä myös muutetaan voimassa olevaa delegoitua asetusta (EU) 2016/1237 tältä osin.
            
            
               KOMISSION DELEGOITU ASETUS (EU) …/…,
            
            
               annettu 17.8.2017,
            
            
               delegoidun asetuksen (EU) 2016/1237 muuttamisesta siltä osin kuin on kyse todistusten osalta ilmoitettavien tietojen luonteesta ja tyypistä riisialalla
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
         
         
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013
                  1
                ja erityisesti sen 223 artiklan 2 kohdan a alakohdan,
            
            
               sekä katsoo seuraavaa:
            
            
               (1)Komission delegoitu asetus (EU) 2016/1237
                  2
                täydentää asetusta (EU) N:o 1308/2013 siltä osin kuin on kyse tuonti- ja vientitodistusjärjestelmän soveltamista koskevista säännöistä. Siinä säädetään riisiä koskevista säännöistä ja vahvistetaan niiden tietojen luonne ja tyyppi, jotka jäsenvaltioiden on ilmoitettava komissiolle.
            
            
               (2)Delegoituun asetukseen on aiheellista sisällyttää jäsenvaltioiden velvollisuus ilmoittaa komissiolle todistusten kattamat riisimäärät, sellaisena kuin se oli aiemmissa asetuksissa. 
            
            
               (3)Delegoidun asetuksen (EU) 2016/1237 muuttamisen yhteydessä on aiheellista yhdenmukaistaa kyseisen asetuksen 2 artiklan 2 kohdan c alakohdan iii alakohdassa käytetty termi unionin tullikoodeksissa käytettävän tullialan terminologian kanssa ja tehdä täsmällisempi viittaus Euroopan parlamentin ja neuvoston asetuksen (EU) N:o 952/2013
                  3
                asiaankuuluviin säännöksiin.
            
            
               (4)Sen vuoksi delegoitua asetusta (EU) 2016/1237 olisi muutettava.
            
            
               (5)Koska tärkein syy delegoidun asetuksen (EU) 2016/1237 muuttamiseen on vahvistaa pitkään käytössä ollut ilmoitusvelvollisuus muodollisesti ja koska on tarpeen varmistaa jatkuvuus ja oikeusvarmuus riisiä koskevien ilmoitusten osalta, tämän asetuksen olisi tultava voimaan seuraavana päivänä sen jälkeen, kun se on julkaistu,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan delegoitu asetus (EU) 2016/1237 seuraavasti:
            
            
               1) Korvataan 2 artiklan 2 kohdan c alakohdan iii alakohta seuraavasti:
            
            
               ”iii) tuotteet, joihin sovelletaan tuonti- tai vientitullin määrän palauttamista tai peruuttamista Euroopan parlamentin ja neuvoston asetuksen (EU) N:o 952/2013* III osaston 3 luvun 3 jaksossa vahvistetulla tavalla ja joiden osalta lopullista päätöstä ei ole vielä tehty.
            
            
               -------
            
            
               * Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).”
            
            
               2) Lisätään 8 artiklaan e alakohdan jälkeen ea alakohta seuraavasti:
            
            
               ”ea)riisin osalta täytäntöönpanoasetuksen (EU) 2016/1239 19 a artiklassa tarkoitetut määrät.” 
            
            
               2 artikla
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
         
         
            
               Tehty Brysselissä 17.8.2017.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  EUVL L 347, 20.12.2013, s. 671.
               
               
                  
                     (2)
                  Komission delegoitu asetus (EU) 2016/1237, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 täydentämisestä tuonti- ja vientitodistusjärjestelmän soveltamista koskevien sääntöjen osalta, Euroopan parlamentin ja neuvoston asetuksen (EU) N:o 1306/2013 täydentämisestä tällaisten todistusten osalta asetettujen vakuuksien vapauttamista ja pidättämistä koskevien sääntöjen osalta, komission asetusten (EY) N:o 2535/2001, (EY) N:o 1342/2003, (EY) N:o 2336/2003, (EY) N:o 951/2006, (EY) N:o 341/2007 ja (EY) N:o 382/2008 muuttamisesta sekä komission asetusten (EY) N:o 2390/98, (EY) N:o 1345/2005, (EY) N:o 376/2008 ja (EY) N:o 507/2008 kumoamisesta (EUVL L 206, 30.7.2016, s. 1).
               
               
                  
                     (3)
                  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).